stanford-oval/wikipedia huggingface dataset:
מתיחה
מאפייני המתיחה

בדרך כלל מייצרים במתיחה מציאות אבסורדית כדי לבחון את תגובותיו של הנמתח עד לרגע בו מתוודע לאמת. המתיחה מתוכננת מראש, וקיומה מותנה במיומנויות משחק נכונות של המותח וביכולתו לייצר מציאות הנחזית להיות מציאות אמיתית. מכיוון שמטרת המתיחה היא בסופו של דבר שעשוע, נדרשת הסכמתו של הנמתח לאחר גילוי האמת, להיות מוצג כגיבור המתיחה.
דוגמה למתיחה המשעשעת את מושאה: שחקן מתחזה לאסיר נמלט ומבקש מנהג רכב להסיע אותו למקום מבטחים. תגובותיו המבוהלות של הנהג ימשכו דקות ספורות עד שיגלו לו את האמת.
דוגמה למתיחה שאינה משעשעת את מושאה: להתחזות לנציג של מפעל הפיס, ולבשר לאדם על זכייתו בסכום כסף גבוה. מתיחה כזו עלולה להסתיים במפח נפש של הנמתח.
ישנן סוגות ספרותיות רבות המבוססות על מתיחה.
מתיחה לעיתים קרובות מיועדת להצחיק או לגרום למבוכה, או לעורר שינוי חברתי או פוליטי על ידי העלאת מודעות של אנשים לעניין מסוים. המקור יכול להיות גם מטרה שיווקית או פרסומית. לדוגמה, כדי לשווק סרט קומדיה רומנטית במאי העלה "אירוע" מזויף במהלך חתונה לכאורה, שהראה כלה וכומר שנפלו לבריכת שחייה בעקבות נפילה מגושמת של אחד השושבינים. התוצאה הייתה "סרטון החתונה של קלואי וקית'" שהועלה ליוטיוב. הסרטון זכה ללמעלה מ-30 מיליון צפיות והזוג הוזמן להתארח בכמה תוכניות אירוח. היוצר השלה בעצם את הצופים במחשבה שמדובר בקליפ אותנטי של תאונה אמיתית בחתונה אמיתית; אבל בסופו של דבר כתבה שפורסמה בעיתון USA Today בשנת 2009 חשפה שמדובר היה במתיחה.
הפסיכולוג פיטר הנקוק זיהה שישה צעדים המאפיינים מתיחה מוצלחת:
בחר את זהות הנמתח - אדם או קבוצת אנשים שמסיבות כמו אדיקות, פטריוטיות או חמדנות, באמת אכפת להם מהיצירה שלך.
זהה חלום מסוים שיגרום למתיחה לפנות אל קהל היעד שלך.
צור מתיחה מושכת אך לא מוגדרת עד הסוף, עם עמימות
גרום ליצירה שלך להתגלות.
מצא לפחות אחד שיתמוך באופן פעיל במתיחה שלך.
גרום לאנשים להיות אכפתיים, באופן חיובי או שלילי - עמימות מעודדת עניין ודיון.
המתיחה בתחומים חברתיים

מנהגים ואירועים שונים בחברה כוללים קטע של מתיחה – כך למשל האירוע המכונה "חיים שכאלה", שבו מפגישים אדם עם אנשים שונים מההיסטוריה שלו, מחייבת הליך של מתיחה – גיבור התוכנית מתפתה להאמין כי הוא מוזמן לאירוע אחר מאשר האירוע המתקיים בסופו של דבר. באירועים אחרים נוהגים להפתיע אנשים בתעלולי מתיחה, כמו במסיבות יום-הולדת, מסיבות מחזור, וחגיגות פורים.
יום אחד באפריל הוא יום של מתיחות בינלאומי, וגם בישראל מתרחבת הפעילות בין אנשים ליצירת תעלולים – כמו כותרות מפוברקות באמצעי תקשורת או הפצת שמועות בלתי הגיוניות.
במדיה

עם השנים התפשטה סוגת המתיחות גם למדיות השונות, כמו רדיו, קולנוע, טלוויזיה ואף באינטרנט. בישראל, בשנות ה-50 ובשנות ה-60, החל הרדיו לשדר מתיחות רדיופוניות שבהן כיכבו השדרן משה טימור והשחקן יהודה ברקן ומאוחר יותר גם חנה לסלאו. סוגת סרט מתיחות בסרטי קולנוע שמשכו קהל רב, כמו: "ישראלים מצחיקים" של בועז דוידזון וצבי שיסל, ו"חייך אכלת אותה" של יהודה ברקן. בשנים שלאחר מכן סוגת המתיחות זכתה לפופולריות גם בטלוויזיה, למשל "מצלמה נסתרת", "לא דופקים חשבון" והתוכנית "פספוסים" של יגאל שילון. באחד באפריל 2004, החזאי דני רופ הכריז כי ענן זהב עובר מעל ישראל ומפזר מטילי זהב. רבים מהצופים יצאו אל מחוץ לבית כשבידם דליים לתפוס פיסות זהב. במסגרת המתיחה, הוקרן קטע בו נראים תושבים אוספים חלקיקי זהב, שלמעשה שהוטלו ממטוס.
סדרות מתיחות בטלוויזיה זכו להצלחה גם במקומות אחרים בעולם, כמו "Naked and funny" באוקראינה או "Punk'd" בארצות הברית.
עם עליית הפופולריות של האינטרנט בבתים פרטים התפתחו גם מתיחות אינטרנטיות. האינטרנט, כאמצעי המאפשר תקשורת בהיקף רחב בין משתמשיו הרבים, משמש גם כלי להפצת מתיחות שונות, באתרי אינטרנט ובדואר אלקטרוני. סרטוני מתיחות של רמי גאייאר צברו ביוטיוב מעל ל-1.35 מיליארד צפיות.
ראו גם

סרט מתיחות
עץ ספגטי
דו-מימן חד-חמצני
כרית נפיחה
הערות שוליים

↑  ראו לדוגמה כאן
↑  Oldenburg, Ann (12 אוק' 2009). "Director: 'Chloe and Keith's Wedding' video is a hoax". USA Today. נבדק ב-2011-03-05. But today, we can tell you: it's definitely a hoax. Chloe and Keith are actors named Josh Covitt and Charissa Wheeler. They're not married. {{cite news}}:  (עזרה)
↑  Hancock, Peter (2015). Hoax Springs Eternal: The Psychology of Cognitive Deception. Cambridge U.P. pp. 182–195. ISBN 9781107417687.
↑  המתיחות הכי גדולות של 1 באפריל, באתר ‏מאקו‏, 1 באפריל 2017
| --- | --- |
בקרת זהויות :  NLI: 987007531653905171  BNE: XX5641732  BnF: cb126521813 (data)  GND: 4227919-7  LCCN: sh85106043  SUDOC: 050602799
סמיילס

Simplified Molecular-Input Line-Entry System ובראשי תיבות SMILES היא שיטת סימול ליניארית ופשוטה לייצוג מולקולות.
SMILES היא שיטת סימול לייצוג של צורונים כימיים באופן ממוחשב עבור צרכים של עיבוד מידע, תכנות ומידול בתחום הכימיה. השיטה מבוססת על עקרונות התיאור הגרפי הדו-ממדי של מולקולות על ידי שימוש באותיות ובסמלים כך שיתארו את הצמתים ואת הקצוות של הגרף, קרי, את האטומים ואת הקשרים הכימיים. הסמלים, מבוססי ASCII, מסודרים לאורך קו (line notation) בסדר מסוים, כלומר, מחרוזת של סמלים ואותיות (characters) המתארת בצורה חד משמעית את המבנה הטופולוגי של המולקולה.
SMILES נחשבת לשיטה אינטואיטיבית ופשוטה לקריאה המובנת גם למחשב וגם למשתמש שאינו כימאי בהכרח. כדי לוודא שהמחשב יוכל להבין באיזה צורון מדובר, ישנם כללי כתיבה ברורים למחרוזת SMILES שיש להקפיד עליהם על מנת שהמולקולה תתואר בצורה נכונה. סימול SMILES משמש בין היתר לייצוג של מולקולות במאגרי מידע שונים ולחיפושן באמצעות אלגוריתמים. בנוסף, נעשה שימוש בSMILES במגוון תחומי כימיה כגון מידול מנגנונים קינטיים בתהליכים כימיים ולמידת מכונה (אנ') לצורכי חישובים וניבויים של מערכות מולקולריות.
היסטוריה

מפרט SMILES המקורי נכנס לשימוש בשנות ה-80, ומאז הוא שונה והורחב. היזם של שיטת SMILES היה דייוויד ווינינגר (אנ') שפעל בשיתוף עם הסוכנות האמריקנית להגנת הסביבה. כימאים וחוקרים נוספים תרמו גם הם לפיתוח הראשוני של SMILES וכן לעדכונים ולשינויים שנערכו בשיטה במרוצת השנים, שרבים מהם בוצעו על ידי חברתDaylight Chemical Information Systems. בשנת 2007 פותח תקן פתוח בשם OpenSMILES בקהילת הכימיה Blue Obelisk שעושה שימוש בקוד פתוח.
ישנן שיטות ליניאריות נוספות כגון Wiswesser Line Notation (WLN) ואחרות. שיטה פופולרית נוספת לקידוד מולקולות בצורה קווית היא שיטת InChI שפותחה ב-2006 על ידי IUPAC, אך נחשבת לפחות אינטואיטיבית לקריאה עבור המשתמש.
תכונות

SMILES יכול לתאר מחרוזת בודדת או מערך של מחרוזות המתארות מספר מולקולות. בנוסף, מחרוזות שונות יכולות לתאר את אותה המולקולה: אתנול, למשל, יכול להיות מתואר כ-CCO, OCC ו-C(O)C. כלומר, SMILES אינה שיטה קנונית, מה שיכול להוות בעיה בקידוד ולהאריך את זמן החיפוש בהינתן מאגר נתונים גדול.
יתר על כן, חוסר הקנוניות מקשה על התוכנה בחיפוש ובקידוד של מבנים שונים ושל תת-מבנים מולקולריים. כדי להתגבר על הבעיות הללו, ישנם אלגוריתמים המפיקים SMILES קנונים כמו OpenEye Scientific Software ו-Universal Smiles. כלומר, בעיית הקנוניות היא תלוית-אלגוריתם. בנוסף, SMILES יכולה לתאר את הסידור המרחבי של המולקולה במבנה של טטראדר או של קשר כפול וכן של איזומרים שונים ואף לאפיין כיראליות של מולקולות, כפי שמפורט בכללים מטה.
דוגמאות למולקולות שונות וייצוגן ב-SMILES

| 0 | 1 | 2 | 3 |
| --- | --- | --- | --- |
| מספר דוגמה | שם הצורון הכימי | מבנה כימי | SMILES |
| 1 | מתאן Methane |  | C |
| 2 | פחמן (יסוד) Carbon element | C | [C] |
| 3 | קטיון טיטניום Titanium cation |  | [Ti+4] או [Ti++++] |
| 4 | חמצן דו-חנקני Nitrous oxide |  | [N-]=[N+]=O |
| 5 | הידרוקסיאתיל-2 2-Hydroxyethyl |  | [CH2]CO |
| 6 | אתאן Ethane |  | CC או C-C |
| 7 | מתיל פנטדיאן Methyl pentadiene |  | C/C=C/C=C/C |
| 8 | נתרן כלורי NaCl |  | [Na+].[Cl-] |
| 9 | טרנס-1,2-דיפלואורואתילן trans-1,2-difluoroethylene |  | F/C=C/F |
| 10 | ציס-1,2-דיפלואורואתילן cis-1,2-difluoroethylene |  | F/C=C\F |
| 11 | L-אלאנין L-alanine |  | N[C@@H](C)C(=O)O  clockwise |
| 12 | D-אלאנין D-alanine |  | N[C@@H](C)C(=O)O  counterclockwise |
| 13 | בנזן Benzene |  | C1=CC=CC=C1 |
| 14 | דקאלין Decalin |  | C1CCCC2C1CCCC2  או C1CCCC2CCCCC12 |
| 15 | טולואן Toluene |  | Cc1ccccc1  או c1cc(C)ccc1 |
| 16 | אימידאזול Imidazole |  | n1c[nH]cc1 |
| 17 | ביפניל Biphenyl |  | c1ccccc1-c2ccccc2 |
| 18 | איזובוטאן Isobutane |  |  CC(C)C |
| 19 | אלאנין Alanine |  | CCC(N)C(=O)O |
הרחבות של SMILES

ישנן מספר הרחבות מבוססות SMILES אשר נועדו לדייק ולהקל על השימוש. אחת מהן היא SMARTS, שיטה המאפשרת חיפוש של תת-מבנים ושל מבנים מולקולריים במאגרי נתונים באמצעות מחרוזת SMILES מסוימת. למשל, כדי לחפש מבנים של מולקולות המכילות פנול, ניתן להשתמש במחרוזת SMARTS הבאה: [OH]c1cccccc1. השיטה כוללת אופרטורים לוגיים ומתארי מולקולות בנוסף לאלו של SMILES.
הרחבה נוספת היא SMIRKS שמתארת תגובות גנריות, כלומר קבוצה של תגובות שקורה בהן תהליך זהה. תגובות מתוארות על ידי הפרדה בין מגיבים, תוצרים, ומחוללי תגובה באמצעות הסימן <, גם ב-SMIRKS וגם ב-SMARTS. ניתן להשאיר שדות ריקים בתגובה. במקרה שבו רוצים לכלול מספר מולקולות, מפרידים באמצעות נקודה. SMIRKS היא למעשה הכלאה של SMILES ו-SMARTS שנועדה לענות על הצורך הכפול של תגובה גנרית: ביטוי התגובה וביטוי של השפעות עקיפות לתגובה, כגון אטומים שלא משתתפים באופן ישיר בתגובה.
ראו גם

מונחון IUPAC
כימיה - מונחים
תגובה כימית
הערות שוליים

1 2 3 4  Wigh DS, Goodman JM, Lapkin AA. A review of molecular representation in the age of machine learning. Wiley Interdiscip Rev Comput Mol Sci. 2022;12(5):1-19. doi:10.1002/wcms.1603
1 2  Daylight Theory: SMILES, www.daylight.com
↑  Quirós M, Gražulis S, Girdzijauskaitė S, Merkys A, Vaitkus A. Using SMILES strings for the description of chemical connectivity in the Crystallography Open Database. J Cheminform. 2018;10(1):1-17. doi:10.1186/s13321-018-0279-6
1 2  David Weininger, SMILES, a chemical language and information system. 1. Introduction to methodology and encoding rules, Journal of Chemical Information and Computer Sciences 28, 1988-02-01, עמ' 31–36 doi: 10.1021/ci00057a005
↑  Office of Research & Development, SMILES (SIMPLIFIED MOLECULAR IDENTIFICATION AND LINE ENTRY SYSTEM): A LINE NOTATION AND COMPUTERIZED INTERPRETER FOR CHEMICAL STRUCTURES, cfpub.epa.gov (באנגלית)
↑  Hansen P, Zheng M. The Clar number of a benzenoid hydrocarbon and linear programming. J Math Chem. 1994;15(1):93-107. doi:10.1007/BF01277551
↑  Probst D, Reymond JL. SmilesDrawer: Parsing and Drawing SMILES-Encoded Molecular Structures Using Client-Side JavaScript. J Chem Inf Model. 2018;58(1):1-7. doi:10.1021/acs.jcim.7b00425
↑  Daylight Theory: SMARTS - A Language for Describing Molecular Patterns, www.daylight.com
↑  Daylight Theory: SMIRKS - A Reaction Transform Language, www.daylight.com
↑  5.8: Line Notation (SMILES and InChI), Chemistry LibreTexts, ‏2020-08-11 (באנגלית)
יגאל סלוביק

יגאל סלוביק (נולד ב-1968), הוא תת-אלוף במילואים בצה"ל. היה קצין שריון ראשי וכיהן כראש חטיבת כוח האדם בזרוע היבשה. בשנת  2019 מונה לסגן ראש המל"ל ללוט"ר ועורף  ובשנת 2021 מונה למנכ"ל משרד החינוך. בשנת 2023  מונה למנכ"ל התאחדות הקבלנים בוני הארץ
קורות חייו

יגאל סלוביק גדל בדימונה, התגייס לצה"ל ב-1986 ועשה את מרבית שירותו בחיל השריון. בשריון עבר סלוביק הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקת טנקים. בהמשך שימש כמפקד פלוגה בגדוד אדם (195), סגן מפקד בגדוד גור (433) וקצין אג"ם בחטיבה 500. ב-1999 מונה למפקד גדוד 52 בחטיבה 401 ולאחר תקופת לימודים מונה ב-2004 למפקד עוצבת הבזקה, חטיבת שריון מילואים. במקביל כיהן כראש מטה עוצבת עידן. בשנים 2006 עד 2007 פיקד על חטיבת הבקעה, ובמרץ 2008 מונה למפקד חטיבה 401 אותה הוביל במהלך מבצע עופרת יצוקה. ב-2010 קודם לדרגת תת-אלוף ומונה לקצין שריון ראשי במקומו של אגאי יחזקאל. בינואר 2012 מונה לראש חטיבת כוח האדם בזרוע היבשה בנוסף לתפקידו כקשנ"ר. בהמשך סיים את תפקידו כקשנ"ר והעביר את הפיקוד על חיל השריון לתא"ל עפר צפריר.
בשנת 2014, בסיום תפקידו כראש חטיבת כוח האדם בזרוע היבשה השתחרר מצה"ל.
בשנת 2020 שימש סלוביק בתפקיד ראש אגף לוחמה בטרור במטה לביטחון לאומי של משרד ראש הממשלה.
ביולי 2021 מונה על ידי שרת החינוך יפעת שאשא-ביטון לתפקיד מנכ"ל משרד החינוך. בדצמבר 2021, חודשים אחדים לאחר תחילת כהונתו, פוטר על ידי השרה על רקע מחלוקות בשאלת חיסונים נגד מגפת הקורונה בבתי הספר. השרה הכחישה זאת בדף הפייסבוק שלה וטענה שהמנכ"ל פוטר בגלל "אי עמידה ביעדים שהצבתי למערכת החינוך". ב-2022 מונה ליועץ בתחום בריאות הנפש למנכ"ל משרד הבריאות. בפברואר 2023  מונה למנכ"ל התאחדות הקבלנים בוני הארץ.
השכלה

סלוביק בוגר תואר ראשון בניהול משאבי אנוש מאוניברסיטת חיפה ובוגר תואר שני במדע המדינה מאוניברסיטת חיפה במסגרת המכללה לביטחון לאומי.
הערות שוליים

↑  מה עשתה חבורת תיכוניסטים בתרגיל בשיזפון?, אתר צה"ל, 14 באוקטובר 2010
↑  עמוס הראל, פלוגת חי"ר במילואים סירבה להשתתף בתרגיל גדודי, באתר הארץ, 6 בדצמבר 2007.
↑  אנשיל פפר, עמוס הראל, צה"ל: מרבית תלמידי ברכה יעברו לישיבה אחרת, באתר הארץ, 15 בדצמבר 2009.
↑  עמוס הראל, מבצע "עופרת יצוקה" מפקדי המערכה בעזה: בוגרי האינתיפאדה ולבנון, באתר הארץ, 5 בינואר 2009.
↑  תא"ל יגאל סלוביק מונה לקצין השריון הראשי, אתר דובר צה"ל, ‏ 08.04.2010.
↑  מערכת אתר צה"ל, הרמטכ"ל: אני מקבל את ההחלטות על מינויים לפי הבנתי, באתר צה"ל (דרך ארכיון האינטרנט), 23 בינואר 2012.
↑   עידו אפרתי, התפרצות קורונה | ארבעה ישראלים אובחנו היום כחולי קורונה, מספר הנדבקים עלה ל-25, באתר הארץ, 7 במרץ 2020
↑   ליאור דטל, השרה שאשא-ביטון בחרה מנכ"ל למשרד החינוך, באתר TheMarker‏, 21 ביוני 2021
↑   שירה קדרי־עובדיה, שרת החינוך פיטרה את מנכ"ל המשרד; בין השניים היתה מחלוקת על חיסונים בבתי ספר, באתר הארץ, 12 בדצמבר 2021
↑  ספי עובדיה, בשל חילוקי דעות עם השרה: מנכ"ל משרד החינוך פוטר, באתר חדשות 13, 12 בדצמבר 2021
סניאסניין ח'אן

| --- | --- |

 לידה:  10 בדצמבר 1959 (בן 65) אוטר פרדש, הודו 
 מדינה:  הודו 
 מקום לימודים:  אוניברסיטת דלהי 
 תחום כתיבה:  ספרי ילדים
 נושאי כתיבה:  אסלאם
 www.goodwordbooks.com
 
סניאסניין ח'אן (בהינדית: সানিয়াসনাইন খান; נולד ב-10 בדצמבר 1959) הוא מנחה טלוויזיה הודי, וכותב ספרי ילדים, אשר כתב מעל 100 ספרי ילדים בנושא האסלאם.
ביוגרפיה

סניאסניין הוא בנו של המורה הרוחני ההודי, וחידודין ח'אן. נולד באוטר פרדש שבהודו בשנת 1959, ובשנת 1967 עבר לדלהי ביחד עם אביו.
חלק מספריו תורגמו לצרפתית, גרמנית, טורקית, דנית, הולנדית, פולנית, שוודית, בוסנית, נורווגית, רוסית, אוזבקית, ערבית, מלאית, בנגלית ואורדו. הוא גם יצר משחקי לוח לילדים בנושאים אסלאמיים. הוא נאמן של המרכז לשלום ורוחניות (CPS International) - ארגון ללא כוונת רווח, לא פוליטי, הפועל למען שלום ורוחניות. הוא כותב מאמרים על האסלאם ועל רוחניות לעיתונים באנגלית. הוא מנחה תוכנית טלוויזיה שבועית שנקראת "אסלאם לילדים". הוא נכלל ברשימת "500 המוסלמים המשפיעים ביותר" של אוניברסיטת ג'ורג'טאון.
כתביו

סניאסניין ח'אן כתב מעלב 100 ספרי ילדים, וביניהם ניתן למצוא את הספרים שלהלן:
Tell Me About the Prophet Muhammad ("ספרו לי על הנביא מוחמד")
Tell Me About Hajj ("ספרו לי על החג')
Tell Me About the Prophet Musa ("ספרו לי על הנביא משה")
Tell Me About the Prophet Yusuf ("ספרו לי על הנביא יוסף")
Goodnight Stories from the Quran ("סיפורי לילה טוב מהקוראן")
Goodnight Stories from the Life of the Prophet Muhammad
Goodword Book of Quran People for Kids
Just for Kids Quran Stories ("סיפורים מהקוראן לילדים בלבד")
Quran Stories for Kids ("סיפורים מהקוראן לילדים")
The Greatest Stories from the Quran
More Quran Stories for Kids ("עוד סיפורים מהקוראן לילדים")
Quran and Seerah Stories
Quran Stories for Little Hearts series
הערות שוליים

↑  Saniyasnain Khan, prabook.com (באנגלית)
↑  UpClosed, About Saniyasnain Khan - Biography | UpClosed, upclosed.com (באנגלית)
↑  Goodword Islamic Studies (Grade-4) - Saniyasnain Khan, www.rokomari.com (באנגלית)
↑  Saniyasnain Khan, www.goodreads.com
↑  Saniyasnain Khan, Goodword Islamic Studies:TEXTBOOK FOR CLASS-2: Islamic Children's Books on the Quran, the Hadith, and the Prophet Muhammad, Goodword Books, 2014-02-12. (באנגלית)
↑  Liberty Books, Liberty Books (באנגלית)
| --- | --- |
בקרת זהויות :  GND: 1027644570  ISNI: 0000 0003 8416 1583  NTA: 269125949  VIAF: 273774917   WorldCat (עם VIAF): 273774917
ג'סיקה בראון פינדלי

| --- | --- |

 לידה:  14 בספטמבר 1987 (בת 37) קוקהאם, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2009 
 מקום לימודים:  סט. מרטינ'ס סקול אוף ארט  Furze Platt Senior School 
 פרופיל ב-IMDb
 
ג'סיקה רוז בראון פינדלי (באנגלית: Jessica Rose Brown Findlay; נולדה ב-14 בספטמבר 1989) היא שחקנית אנגלייה. היא ידועה בעיקר מהופעתה בתפקיד ליידי סיביל קרולי בסדרת הדרמה "אחוזת דאונטון" של רשת ITV, ומתפקידה בתור שארלוט ולס בסדרה "פרוצות" של רשת הולו; עוד ידועה פינדלי בתפקידה בתור אמיליה קונאן דויל בסרט הדרמה הקומית "אלבטרוס" (2011), בתפקיד בוורלי פן בעיבוד הקולנועי של הספר "אגדת חורף" (2014), ומתפקידה בתור לורליי בסרט "ויקטור פרנקנשטיין" (2015).
ביוגרפיה

פינדלי נולדה בעיירה הקטנה קוקהאם שבמחוז ברקשייר. אמה היא עוזרת הוראה ואביה הוא יועץ פיננסי. היא למדה ריקודי בלט ב-"National Youth Ballet" ולאחר מכן בבית הספר המלכותי לבלט. כשהייתה בת 15 הוזמנה לרקוד בבית האופרה המלכותית, קובנט גארדן עם להקת הבלט בלט מריאינסקי.
היא למדה בבית הספר "Furze Platt Senior School" בעיר מיידנהד (אנ'). אחרי סיום בחינות ה-GCSE התקבלה למספר בתי ספר למחול ובחרה ללמוד ב-Arts Educational Schools בלונדון, כי שם יכלה להיבחן בבחינות ה-A-level. היא למדה שם במשך שנתיים, בשנה השנייה נותחה שלוש פעמים בקרסול, והניתוח האחרון השתבש. נאמר לה שלא תוכל לרקוד יותר. היא תמיד חשבה על קריירה במשחק. בעידודו של מורה לאמנות היא סיימה את לימודיה בבית הספר "Arts Educational School, Tring Park" ואחר כך למדה לתואר ראשון באמנות באוניברסיטת סנט מרטינס סקול אוף ארט.
קריירה

פינדלי לוהקה בתפקיד ראשי בדמות אמיליה בסרט "אלבטרוס" שביים ניאל מקורמיק (אנ'). לאחר מכן שיחקה בשני פרקים בתוכנית "עברייני על" של ערוץ E4. היא שיחקה בתפקיד ליידי סיביל, הבת הצעירה של בית גרנתהם, בסדרת הדרמה התקופתית "אחוזת דאונטון". היא עזבה את הסדרה אחרי שלוש עונות כדי לקדם את הקריירה שלה. ב-2011 הופיעה בפרק השני של הסדרה "מראה שחורה" של ערוץ 4. בשנת 2012 הופיעה בסרט "Not Another Happy Ending" מאת ג'ון מק'קיי, ושיחקה בתפקיד אליאס פלטייה במיני-סדרה "ליבירינת'" המבוססת על רומן באותו שם מאת קייט מוסה (אנ'). הוא לוהקה בתפקיד בוורלי פן בסרט הקולנוע "אגדת חורף עיבוד לרומן באותו שם לצדם של קולין פארל וראסל קרואו.
טים ברטון שקל ללהק את פינדלי בתפקיד הראשי לסרטו "אליס בארץ הפלאות" אבל העדיף לבסוף את השחקנית האוסטרלית מיה וסיקובסקה. ב-2015 כיכבה בתפקיד שלי בגרסה המחודשת של הסרט "העורב".
ביולי 2015 שיחקה פינדלי בתפקיד אליס אולדרידג' בסרט הטלוויזיה "The Outcast" עיבוד של ה-BBC לרומן באותו שם מאת סיידי ג'ונס.
במאי 2015 הופיעה פינדלי לראשונה בתיאטרון בתפקיד אלקטרה בעיבוד חדש של המחזה "אורסטיאה" שהוצג בתיאטרון אלמיידה וזכתה לביקורות נלהבות. המחזה הוצג אחר כך בתיאטרון טרפלגר בווסט אנד שבלונדון.
מאז 2017, מגלמת פינדלי את אחד התפקידים הראשיים בסדרת הטלוויזיה "פרוצות" בתור שארלוט ולס.
חיים אישיים

פינדלי החלה לצאת עם השחקן זיגי הית׳ בסוף שנת 2016. השניים נישאו ב-12 בספטמבר 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | אלבטרוס | אמיליה קונאן דויל |  |
| 2014 | אגדת חורף | בוורלי פן |  |
| 2014 | שיר ערש | קארן לוונסטיין |  |
| 2014 | The Riot Club | רייצ'ל |  |
| 2015 | ויקטור פרנקנשטיין | לורליי |  |
| 2016 | This Beautiful Fantastic | בלה בראון |  |
| 2017 | England Is Mine | לינדר סטרלינג (אנ') |  |
| 2017 | משפחה בהחלפה | פיי ווישבון | דיבוב |
| 2018 | מועדון גרנזי לספרות ולפאי קליפות תפודים | אליזבת מק'אנה |  |
| 2020 | The Banishing | מריאן |  |
| 2021 | מינכן, על סף מלחמה | פמלה ליגט |  |
| 2021 | משפחה בהחלפה 2 | פיי ווישבון | דיבוב |
| 2022 | Iris Warriors | מיס שואו |  |
| TBA | The Hanging Sun | לאה |  |
| TBA | An Unsuitable Game | מייבל |  |
| TBA | Mother Mary |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009, 2011 | עברייני על | רייצ'ל | 2 פרקים |
| 2010–2012 | אחוזת דאונטון | ליידי סיביל ברנסון / קרולי | תפקיד ראשי (עונות 3-1); 21 פרקים |
| 2011 | מראה שחורה | אבי קאן | פרק: "15 מיליון נקודות" |
| 2012 | המבוך | אלאיס פלטייר דו מאס | מיני-סדרה |
| 2014 | פונדק ג'ימייקה | מרי ילאן | מיני-סדרה |
| 2015 | המנודים | אליס אולדרידג' | מיני-סדרה |
| 2017–2019 | פרוצות | שארלוט ולס | תפקיד ראשי (3 עונות); 20 פרקים |
| 2020 | עולם חדש מופלא | לנינה קראון | תפקיד ראשי; 9 פרקים |
| 2020–2021 | קסטלווניה | לנור | דיבוב; 20 פרקים |
| 2022 | חיים ועוד חיים | ליזי | מיני-סדרה |
| 2022 | דירת שותפים (אנ') | טיפאני מור | תפקיד ראשי; 6 פרקים |
פרסים ומועמדויות

| שנה | פרס | קטגוריה | שם | תוצאה |
| --- | --- | --- | --- | --- |
| 2011 | פרסי הקולנוע הבריטי העצמאי | השחקנית החדשה המבטיחה | אלבטרוס | מועמדות |
| 2012 | פרסי הקולנוע הבריטי של איבנינג סטנדרד | השחקנית החדשה המבטיחה | אלבטרוס | מועמדות |
הערות שוליים

1 2 3  Aftab, Kaleen (6 באוקטובר 2011). "The Lady is a champ: Why everyone is talking about Jessica Brown Findlay". The Independent. נבדק ב-19 בינואר 2012. {{cite news}}:  (עזרה)
↑  Fleming, Mike (3 בפברואר 2013). "Star In 'Winter's Tale'". Deadline.com. {{cite news}}:  (עזרה)
1 2  "Downton Abbey Press Pack" (PDF). ITV.
1 2 3  Littlejohn, Georgina (9 באוקטובר 2011). "What would they say at Downton? Abbey's Jessica Brown Findlay shakes off Lady Sybil in first 'shocking' film role". Daily Mail. נבדק ב-16 בספטמבר 2012. {{cite news}}:  (עזרה)
↑  "Jessica Brown Findlay to star in Not Another Happy Ending". 9 בדצמבר 2011. נבדק ב-19 בינואר 2012. {{cite news}}:  (עזרה)
↑  "Meet the young cast of Labyrinth". 30 בדצמבר 2011. אורכב מ-המקור ב-2013-10-04. נבדק ב-19 בינואר 2012. {{cite news}}:  (עזרה)
↑  Fleming, Mike (21 במרץ 2012). "Star In 'Winter's Tale'". {{cite news}}:  (עזרה)
↑  "The Crow – Downton Abbey Star Joins Cast; More Details". 15 במרץ 2015. {{cite news}}:  (עזרה)
↑  "BBC One: The Outcast: Episode 1 credits". BBC.co.uk. נבדק ב-20 ביולי 2015. {{cite web}}:  (עזרה)
↑  Billington, Michael (7 ביוני 2015). "Icke brings us Aeschylus for the modern age". The Guardian. נבדק ב-10 במרץ 2016. {{cite news}}:  (עזרה)
↑  "British Independent Film Awards 2011: Nominations". 5 בנובמבר 2011. {{cite news}}:  (עזרה)
↑  "Evening Standard British Film Awards 2012: Nominations". 17 בינואר 2012. {{cite news}}:  (עזרה)
| --- | --- |
בקרת זהויות :  PLWABN: 9811497682305606  BIBSYS: 1542227322037  BNE: XX5594810  BnF: cb16924636k (data)  CANTIC: a11586199  GND: 1043078770  ISNI: 0000 0003 6973 5446  LCCN: no2012049403  NKC: xx0261952  NLK: KAC2020M5110  NTA: 394182456  SUDOC: 19690692X  VIAF: 244339743   WorldCat (עם VIAF): 244339743
האקלים של ונקובר

האקלים של העיר ונקובר, המצוייה בפרוביצניה קולומביה הבריטית אשר בקנדה, הוא אקלים ימי מתון (סיווג האקלים Köppen Cfb) הגובל באקלים ים תיכוני חם-קיצי (Csb). חודשי הקיץ בדרך כלל יבשים, וגורמים לא אחת לתנאי בצורת מתונים, בדרך כלל ביולי ובאוגוסט. לעומת זאת, שאר השנה גשומה, במיוחד בין אוקטובר למרץ.
כמו שאר אזורי החוף של קולומביה הבריטית (British Columbia Coast, אנ'), העיר ממותנת על ידי הזרם הצפוני של האוקיינוס השקט (North Pacific Current, אנ'), שמקורו בזרם קורושיו המתון יותר, והיא גם מוגנת במידה מסוימת על ידי הרי האי ונקובר (Vancouver Island Ranges, אנ'), ממערב.
תנאים כלליים

האקלים של ונקובר מתייחס לכל אזור ונקובר רבתי (Greater Vancouver region, אנ') ולא רק לעיר ונקובר עצמה. בעוד שמיקום החוף של ונקובר משמש כממתן לטמפרטורות שלה, רוח הים והשטח ההררי הופכות את ונקובר רבתי לאזור של מיקרו אקלים (Microclimate, אנ'), כאשר שינויים מקומיים במזג האוויר מוגזמים לעיתים יותר מאלה שנחווים באזורי חוף אחרים.
חיזוי משקעים באזור ונקובר רבתי הוא מורכב במיוחד. כלל אצבע הוא שבכל עלייה בגובה העומדת על 100 מטרים, יש תוספת של 100 מילימטרים משקעים, כך שמקומות כמו מחוז צפון ונקובר בהרי החוף הצפוני (North Shore Mountains, אנ') מקבלים יותר גשם. שלג הוא בעייתי לתחחזיות מטאורולוגיות בגלל טמפרטורות שנותרו קרוב לנקודת הקיפאון במהלך אירועי שלג.